proxectonos/corpus_dominio_legal_administrativo_tmp huggingface dataset:
03/01/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 19 de decembro de 2013 da Xefatura Territorial da Coruña, pola que se somete a información pública a autorización administrativa dunha instalación eléctrica no concello de Santiago de Compostela (Expediente IN407A 180/2013)

Para os efectos previstos na Lei 54/1997, do 27 de novembro (BOE nº 285), do sector eléctrico, e no título VII do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Domicilio social: avda. de Arteixo, 171, 15007 – A Coruña. Denominación: LMTS, CT avda. de Lugo, 87-89. Situación: Concello de Santiago de Compostela. Características Técnicas: Liña de media tensión soterrada a 20 kV, cunha lonxitude de 15 m, con condutor tipo RHZ1-2 OL 12/20 kV.3(1X240) mm² Al, coa orixe e final en arqueta proxectada na LMTS entre o CT Consello de Contas (expediente 52617), e o CT Bernardo Barreiro (expediente IN407A 2003/177). Centro de transformación (CT) non prefabricado, con transformador de potencia de 250 kVA., e unha relación de transformación de 20/0,400-0,230 kV. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, situado no edificio administrativo de Monelos, rúa Vicente Ferrer, 2, 2º andar, 15071 A Coruña, no prazo de vinte días, a partir da última publicación. A Coruña, 19 de decembro de 2013 Susana Vázquez Romero Xefa territorial da Coruña
03/01/2014 | Administración LocalMunicipal
Lousame
Publicación anuncio contratación licitación explotación Albergue Toxosoutos

O Pleno do Concello, en sesión ordinaria que tivo lugar o día 21 de novembro de 2013, adoptou o acordo delicitación para a contratación da explotación do Albergue de Toxosoutos mediante a prestación de servizos de aloxamento, servizo de manutención, atención do bar, uso dos terreos, dos mobles e demais aparellos inventariados, así como a organización de actividades complementarias, por procedemento aberto, atendendo á oferta economicamente máis vantaxosa, con varios criterios de adxudicación, por medio deste anuncio realízase a convocatoria do procedemento aberto, atendendo á oferta economicamente máis vantaxosa, con varios criterios de adxudicación, para a explotación, conforme os seguintes datos: a) Organismo: Concello de Lousame b) Dependencia que tramita o expediente: Secretaría. c) Obtención de documentación e información: Concello de Lousame. a) Tipo: Contrato Administrativo especial. b) Descrición: explotación do aloxamento, servizo de manutención, atención o bar cafetería, restaurante, uso dos terreos, dos mobles e demais aparellos inventariados no albergue de Toxosoutos no Concello de Lousame. c) Duración do contrato: Dez anos, prorrogable.4.- Procedemento: Aberto, oferta economicamente mais ventaxosa, varios criterios de adxudicación.5. Canon: 2.400,00 euros/ ano, mais o IVE correspondente.6. Garantías esixidas. Provisional: Cen (100’00 €) euros. Definitiva: Seiscentos (600’00 €) euros. Concello de Lousame. Praza Teodomiro Hidalgo 1.15.214. Lousame. Teléfono 981.820.494. As proposicións para tomar parte na licitación se presentarán entre an 9:00 e as 13:00 no Rexistro Xeral do Concello de Lousame no prazo de 15 días dende a súa publicación no último dos boletíns nos que se publique (DOGA e BOP da Coruña.) a) Descrición: O terceiro día hábil despois da finalización do prazo de presentacións de proposicións. b) Enderezo: Praza Teodomiro Hidalgo 1 c) Localidade e código postal: Lousame.15.214 d) Data e hora: 10:00 horas. En Lousame a tres de decembro de dous mil trece. A Alcaldesa. Asdo.: María Teresa Villaverde Pais.
03/01/2014 | Administración LocalMunicipal
Val do Dubra
Anuncio aprobación definitiva Ordenanza fiscal nº 11

Por acordo plenario adoptado na sesión levada a cabo o 15 de novembro de 2013 aprobouse provisionalmente a modificación da ordenanza fiscal número 11 nos termos que de seguido se transcriben, e non téndose formulado reclamacións contra o dito acordo no prazo e forma fixado no artigo 17.1 do Real decreto lexislativo 2/2004, do 5 de marzo, polo que se aproba o Texto Refundido da Lei das facendas locais, faise pública a nova redacción da modificación da indicada ordenanza fiscal, en cumprimento do disposto no artigo 17.4 do Real Decreto lexislativo 2/2004, do 5 de marzo, polo que se aproba o Texto Refundido da Lei das facendas locais: O. F. n º 11 REGULADORA DA TAXA POR SUBMINISTRACIÓN DE AUGA: Modifícase o contido do seu artigo 6 quedando as tarifas recollidas no dito artigo co seguinte teor: SUBMINISTRACIÓN DE AUGA SUMIDOIROS E DEPURACION Val do Dubra, 26 de decembro de 2013 O alcalde Ramón Varela Mariño
24/01/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29527. Armonía Trifina Louzán Alvarellos. Concello de Muxía

Armonía Trifina Louzán Alvarellos, con NIF XXXXXXXXX e enderezo no lugar de Pereiriña, 5, 15280 Cee (A Coruña), solicita de Augas de Galicia a autorización de obras no lugar de Viseo, parroquia de Morquintián (Santa María), Concello de Muxía (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.29527 As obras solicitadas consisten na entubación de 113 m dun regato na parcela con referencia catastral 15053B501102070000BY e movemento de terras na parcela con referencia catastral 15053B501002090000BS para acondicionamento con fins agrícolas, afectando á zona de policía do mesmo regato, no lugar de Viseo, parroquia de Morquintián (Santa María), concello de Muxía (A Coruña). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Muxía ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 8 de xaneiro de 2014 O xefe do servizo territorial Ángel Gómez Rey
24/01/2014 | Administración LocalMancomunidades
Mancomunidade de Concellos da Comarca de Ferrol
Información pública

O Pleno da Corporación, na sesión realizada o día 18 de decembro de 2013, aprobou a proposta inicial do Orzamento Xeral do ano 2014, quedando definitivamente aprobado ao estar certificado que logo da exposición pública entre o día 30/12/2013 e o 20/01/2014, non consta expresamente que tivera entrada no Libro de Rexistro de Entrada de Documentos da Mancomunidade de Concellos da Comarca de Ferrol ningunha alegación en relación coa aprobación inicial do citado expediente. Quedando o estado de créditos do orzamento de gastos e ingresos do seguinte xeito, facendo constar que contra a aprobación definitiva poderá interpoñerse directamente recurso contencioso administrativo ao abeiro do establecido no artigo 171 do Texto Refundido da Lei Reguladora de Facendas Locais (RDL 2/2004, de 5 de marzo), que haberá de presentarse perante a sala correspondente do Tribunal Superior de Xustiza de Galicia, no prazo de dous meses, a contar dende a data en que se produza a súa aprobación definitiva, expresa ou tácita. En Ferrol, a 21 de xaneiro de 2014, O Presidente Asdo. José Manuel Rey Varela
24/01/2014 | Administración LocalMunicipal
Boiro
Baixas por caducidade no padrón de habitantes

ANUNCIO Mediante resolución da Alcaldía de data 30 de outubro, acordouse a declaración de caducidade e a baixa no padrón de habitantes dos estranxeiros non comunitarios sen autorización de residencia permanente relacionados a continuación, de acordo co establecido na Lei orgánica 14/2003, do 20 de novembro, de reforma, entre outras, da Lei orgánica 4/2000, do 11 de xaneiro, sobre dereitos e liberdades dos estranxeiros en España e a súa integración social, e da Lei 7/1985, do 2 de abril, reguladora das bases do réxime local. Resultando imposible o intento de notificación persoal publícase este anuncio para dar por notificada a resolución ás persoas indicadas. Boiro, 15 de xaneiro de 2014. O alcalde Asdo.: Juan José Dieste Ortigueira
24/01/2014 | Administración LocalMunicipal
Vedra
Secretaría-Intervención
Aprobación padrón fiscal abastecemento de auga do 4º trimestre 2013

Configurado pola empresa Aquagest, Promoción Técnica e Financeira de Abastecementos de Auga, S. A, concesionaria do servizo de subministración domiciliaria de auga potable, o padrón da taxa correspondente ao 4º trimestre de 2013, e aprobado pola Xunta de Goberno en sesión celebrada o 16 de xaneiro, exponse ao público na Secretaría deste concello durante 15 días, a contar dende a publicación do presente anuncio no BOP da Coruña, para que os interesados poidan examinalo e, no seu caso, formular as reclamacións oportunas. O anuncio de publicación no BOP produce os efectos de notificación colectiva. Contra as liquidacións incorporadas ao padrón, os interesados poderán formular no prazo de un mes, contado dende o día seguinte ao remate da exposición ao público do padrón, recurso de reposición ante a Alcaldía, segundo o disposto no art.14.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais. Vedra, 17 de xaneiro de 2014 O ALCALDE Asdo. Carlos Martínez Carrillo
24/01/2014 | Administración LocalMunicipal
Neda
Aprobación inicial de modificación de créditos por transferencias de crédito

Anuncio de aprobación inicial de modificación de créditos por transferencias de crédito O Concello Pleno de Neda, en sesión celebrada o día 16 de xaneiro de 2014, aprobou inicialmente expediente de modificación de créditos por transferencias de crédito por importe de 59.999,35 €. O expediente permanecerá exposto ó público, previo anuncio no Boletín Oficial da Provincia e no taboleiro de edictos da Corporación, así como nas oficinas municipais, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno, segundo o disposto no artigo 179, en relación có 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ó remate do periodo de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. Neda, 17 de xaneiro de 2014. O ALCALDE Asdo.: Ignacio Cabezón Lorenzo
24/01/2014 | Administración LocalMunicipal
Padrón
Notificación colectiva de padróns fiscais municipais do exercicio económico 2013 (auga e saneamento)

NOTIFICACIÓN COLECTIVA DE PADRÓNS FISCAIS MUNICIPAIS DO EXERCICIO ECONÓMICO 2013 Mediante acordo da Xunta de Goberno Local ordinaria do 16 de xaneiro de 2014 aprobouse inicialmente o padrón fiscal de contribuíntes da taxa polos servizos de subministración de auga e conservación de contadores e acometidas, saneamento, depuración de augas residuais e canon de saneamento, correspondente ao cuarto trimestre de 2013 (outubro a decembro de 2013), por importe total de 144.402,00 euros. Dito padrón queda exposto ó público nas oficinas municipais e na oficina da concesionaria do servizo municipal de auga e saneamento ESPINA Y DELFÍN, S. L. durante o prazo de UN MES, contado a partir do día seguinte á publicación do presente edicto no Boletín Oficial da Provincia da Coruña e no taboleiro de anuncios do Concello. Dito anuncio ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, xeral tributaria. Durante dito prazo de exposición pública os interesados poderán examinar o devandito padrón e formular contra o acto de aprobación do mesmo e das liquidacións incorporadas a este os seguintes recursos: 1. Recurso de reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa.2. Recurso contencioso-administrativo perante o Xulgado do Contencioso-Administrativo competente, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose.3. Poderá interpoñerse calquera outro recurso que aos interesados lles conveña. O pago poderá efectuarse nas oficinas da empresa ESPINA Y DELFÍN, S. L. sita na avenida Compostela, n.º 31-baixo, de Padrón, en horario de 9.00 a 13.30 horas, de luns a venres, en período voluntario ata o vindeiro 4 de abril de 2014. Rematado o prazo de ingreso en período voluntario sen ter efectuado o ingreso procederase ao seu cobro pola vía administrativa de prema, tendo en conta as seguintes recargas reguladas no artigo 28 da Lei 58/2003, do 17 de decembro, xeral tributaria: Recarga executiva do 5% sobre a totalidade da débeda e sen xuros de demora. Aplicarase cando se satisfaga a totalidade da débeda non ingresada no período voluntario, antes da notificación da providencia de prema. Recarga de prema reducida do 10% sobre a totalidade da débeda e sen xuros de demora. Aplicarase cando se satisfaga a totalidade da débeda non ingresada en período voluntario e a propia recarga, antes da finalización do prazo de pago para as débedas apremiadas. Recarga de prema ordinaria do 20% sobre a totalidade da débeda, con xuros de demora. Aplicarase cando non concorran as circunstancias anteriores. Padrón, 16 de xaneiro de 2014. O ALCALDE Asdo.: Antonio Fernández Angueira
24/01/2014 | Administración LocalMunicipal
Coirós
Padrón taxa recollida de lixo 2014

O Pleno da Corporación Municipal, en sesión feita o día 16 de xaneiro del año 2014, por unanimidade aprobou o Padrón Municipal da taxa de recollida de Lixo do ano 2014, que se expón ao público, servindo de notificación colectiva de conformidade co artigo 102.3 da Lei Xeral Tributaria polo prazo de quince días contado a partir do día seguinte á inserción deste anuncio no Boletín Oficial da Provincia. Contra o acto de aprobación do citado padrón e/o as liquidacións contidas no mesmo poderá interpoñerse recurso previo de reposición ante a Alcaldía Presidencia no prazo dun mes a contar dende o día seguinte ao de finalización da exposición pública, de acordo co que establece o artigo 14 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Coirós, 17 de xaneiro de 2014. O Alcalde, Asdo.: Francisco Quintela Requeijo.
24/01/2014 | Administración LocalMunicipal
Pontedeume
Padrón auga, saneamento e depuración 4º trimestre 2013

Aprobado o padrón das taxas polo subministro de auga potable, rede de saneamento e depuración de augas residuais correspondente ao cuarto trimestre do período impositivo de 2013 e as liquidacións resultantes deste, cos seguintes datos: M 3 facturados: 243.962 Padrón: 99.055,80.- euros, IVE excluido M 3 facturados: 170.846 Padrón: 25.009,13.- euros, IVE excluido M 3 facturados: 152.940 Padrón: 39.045,42.- euros, IVE excluido Expóñense ó público todos os datos incorporados ó padrón que se aproba, mediante edicto que se publica no Boletín Oficial da Provincia e no taboleiro de anuncios da Corporación. Esta exposición, polo prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ó padrón todos os interesados poderán interpor recurso de reposición ante a Xunta de Goberno Local, segundo o disposto no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. O prazo de cobramento en período voluntario abranguerá dende o día 1 de febreiro de 2014 ao 31 de marzo de 2014. O pagamento farase efectivo nas oficinas da empresa Aquagest, Promoción Técnica y Financiera de Abastecimientos de Agua, S. A. Tamén existe a posibilidade de domiciliar o pagamento das liquidacións nas entidades financeiras. Transcorrido este prazo iniciarase o período executivo e a débeda resultante esixirase polo procedemento de apremio, co recargo e xuros de demora que procedan. Pontedeume, a 16 de xaneiro de 2014. O ALCALDE, Asdo.- Gabriel Torrente Piñeiro
24/01/2014 | Administración LocalMunicipal
Corcubión
Anuncio de aprobación provisional do orzamento para o exercicio 2014

ANUNCIO DE APROBACIÓN PROVISIONAL DO ORZAMENTO PARA O EXERCICIO 2014 O Pleno da Corporación, en sesión celebrada o día 16 de xaneiro de 2014, aprobou inicialmente o orzamento xeral do Concello de Corcubión para o exercicio 2014, cuxo estado de gastos ascende a 1.164.248,21 € e no estado de ingresos a 1.164.248,21 €, xunto cas bases de execución, cadro de persoal e os seus anexos, e documentación complementaria. En cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais e, no artigo 20.1 do Real decreto 500/1990, do 20 de abril, sométese o expediente a información pública e audiencia ós interesados, por prazo de quince días, durante os cales poderán os interesados examinalo e presentar as alegacións, reclamacións e suxestións que estimen oportunas. Se transcorrido o prazo anteriormente expresado non se presentasen reclamacións, considerarase definitivamente aprobado o orzamento xeral. Corcubión, 17 de xaneiro de 2014. O alcalde-presidente Francisco J. Lema Fuentes
24/01/2014 | Administración LocalMunicipal
Trazo
Aprobación inicial da modificación das Ordenanzas fiscais reguladoras das taxas polo subministro de auga potable e saneamento

O Pleno do Concello, en sesión ordinaria celebrada en data 27 de decembro de 2014, acordou a aprobación inicial da modificación das Ordenanzas fiscais reguladoras das taxas polo subministro de auga potable e saneamento, polo que en cumprimento do disposto no art.17 do Real decreto lexislativo 2/2004, do 5 de marzo, polo que se aproba o Texto Refundido da Ley reguladora das facendas locais, sométese o expediente a información pública polo prazo de trinta días, a contar dende o seguinte ó da publicación deste anuncio no BOP para que os interesados poidan examinar o expediente e presentar as reclamacións que estimen oportunas. Trazo, 17 de xaneiro de 2014 O Alcalde, Asdº /Petrut Alba Margarita Martinon Garcia Sicilia.
24/01/2014 | Administración LocalMunicipal
Boqueixón
Notificación a interesados no recurso contencioso-administrativo

ANUNCIO Notificación a interesados no recurso contencioso-administrativo Mediante resolución da Alcaldía de data 17 de xaneiro de 2014 e de conformidade co establecido no artigo 49.1 da Lei reguladora da xurisdicción contenciosa-administrativa, acordouse a remisión ó Xulgado do Contencioso-Administrativo número 2 de Santiago de Compostela do expediente administrativo referido ó acordo da Xunta de Goberno do 2 de maio de 2013 polo que se rexeitou o recurso de reposición presentado contra a aprobación definitiva do proxecto de urbanización do SAUI-2. P. O.: 0000456/2013/R Recurrente: Emprendementos Inmobiliarios do SARMO, S. L. De acordo co establecido no artigo 59.5 a/ da Lei 30/1992, modificada pola Lei 4/1999, de réxime xurídico das administracións públicas e do procedemento administrativo común, emprázase a cantos interesados poidan resultar afectados pola decisión que en relación co devandito expediente administrativo se adopte, para que poidan comparecer e persoarse como demandados ante o Xulgado, no prazo de nove días. Boqueixón, 17 de xaneiro de 2014. O alcalde Jesús Sanjuás Mera
24/01/2014 | Administración LocalMunicipal
Arteixo
Secretaría Xeral
Aproba-lo padrón da taxa pola ocupación da vía pública con postos da feira do exercicio 2014

EDICTO Por resolución da Alcaldía de data 20 de xaneiro de 2014 e con número 93, acordouse: PRIMEIRO.–Aproba-lo padrón da taxa pola ocupación da vía pública con postos da feira (Ordenanza fiscal n.º 28), correspondente ó período impositivo do exercicio 2014, no que constan 59 recibos por importe de OITO MIL CATROCENTOS VINTE E CATRO EUROS (8.424,00 €), que comeza por BAUMGARTEN GUAMANARCA, CLARA VICTORIA e remata por ZRAIDI, EL MOULOUDI. SEGUNDO.–Expoñer ó público tódolos datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO.–Contra as liquidacións incorporadas ó Padrón tódolos interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das licencias locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo da Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. Arteixo, 22 de xaneiro de 2014. O ALCALDE-PRESIDENTE Asdo.: Carlos Calvelo Martínez
24/01/2014 | Administración LocalMunicipal
Mañón
Padrón subministro de auga, cuarto trimestre 2013

Por resolución da Alcaldía de data 16 de xaneiro de 2014, adoptouse o acordo de aprobar o padrón cobratorio da taxa polo subministro de auga correspondente ó cuarto trimestre do ano 2013. O referido padrón queda exposto ó público durante o prazo de quince días hábiles, contados dende o seguinte ó da publicación deste anuncio no Boletín Oficial da Provincia. A presente publicación servirá de notificación colectiva conforme ó establecido no artigo 102.3 da Lei 58/2003, do 17 de decembro, Xeral Tributaria. Contra o acordo mencionado, os interesados poderán interpoñer, ante a Alcaldía, o recurso de reposición, previo ó contencioso-administrativo do artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, nos termos previstos no referido precepto. O período de pago en vía voluntaria remata o 30 de marzo de 2014. Transcorrido este prazo iniciarase o período executivo e a débeda resultante esixirase polo procedemento de apremio, co recargo e xuros de demora que procedan. Mañón, 16 de xaneiro de 2014. O ALCALDE Alfonso Emilio Balseiro Gómez
24/01/2014 | Administración LocalMunicipal
Abegondo
Anuncio de exposición ao público da conta xeral 2012

EXPOSICIÓN PÚBLICA CONTA XERAL 2012 Formada e rendida a conta xeral correspondente ao orzamento 2012, e informada pola Comisión Especial de Contas na súa sesión celebrada o 24 de xaneiro de 2014, exponse ao público cos documentos que a xustifican, na Secretaría desta Corporación, durante quince (15) días hábiles, contados a partir do seguinte ao da inserción do presente anuncio no BOP, durante os cales, e oito (8) máis, os interesados poderán presentar reclamacións, reparos ou observacións que estimen pertinentes, de conformidade co disposto nos artigos 116 de la Lei 7/1985, do 2 de abril, reguladora de las bases do réxime local, e o artigo 212.3 del texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, e demais disposicións concordantes. Abegondo, 24 de xaneiro de 2014. O alcalde José Antonio Santiso Miramontes
24/01/2014 | Administración LocalMunicipal
Trazo
Aprobación inicial do regulamento do servicio de axuda no fogar e a Ordenanza fiscal reguladora da taxa polo servicio de axuda no fogar

O Pleno do Concello, en sesión ordinaria celebrada en data 27 de decembro de 2014, acordou a aprobación inicial do regulamento do servicio de axuda no fogar e a Ordenanza fiscal reguladora da taxa polo servicio de axuda no fogar, polo que en cumprimento do disposto no art.17 do Real decreto lexislativo 2/2004, do 5 de marzo, polo que se aproba o Texto Refundido da Ley reguladora das facendas locais, sométese o expediente a información pública polo prazo de trinta días, a contar dende o seguinte ó da publicación deste anuncio no BOP para que os interesados poidan examinar o expediente e presentar as reclamacións que estimen oportunas. Trazo, 17 de xaneiro de 2014 O Alcalde, Asdº /Lubos Cusell Grossi.
24/01/2014 | Administración LocalMunicipal
Santiago de Compostela
Sección Municipal de Contratación
Anuncio de corrección de erros na licitación do servizo de axuda no fogar no municipio de Santiago de Compostela

ANUNCIO DE CORRECCIÓN DE ERROS DO CONCELLO DE SANTIAGO DE COMPOSTELA Advertido erro material no prego de cláusulas administrativas que rexe a licitación do Servizo de Axuda no Fogar no municipio de Santiago de Compostela no que respecta á esixencia de clasificación requerida ós licitadores e, consecuentemente, no anuncio publicado no Boletín Oficial da Provincia da data 15.01.2014, faise constar que a Xunta de Goberno da Cidade de Santiago de Compostela de data 21 de xaneiro de 2014 acordou correxir o citado erro na cláusula 5.1 do prego administrativo que rexe a licitación de referencia, de tal xeito que: Primeiro. –ONDE DI:.“A clasificación esixida para esta contratación será a seguinte: grupo U, subgrupo 7, categoría d)”… DEBE DICIR:.”Nesta licitación non procede a esixencia de clasificación empresarial”… Segundo. –Como consecuencia desta subsanación ábrese novamente o prazo de 15 días naturais para a presentación de proposicións, a contar desde o día seguinte á publicación deste anuncio de corrección de erros no Boletín Oficial da Provincia da Coruña. Santiago de Compostela, 22 de xaneiro de 2014. A SEGUNDA TENENTE DE ALCALDE Asdo.: Amelia González Brandaríz
24/01/2014 | Administración LocalMunicipal
San Sadurniño
Contratos 2013

Mediante o presente publícase a relación dos contratos adxudicados definitivamente por este Concello durante o exercico 2013 de contía igual ou superior á indicada no artigo 138-3 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, en cumprimento do establecido no artigo 154-2 dese mesmo texto legal: San Sadurniño, 16 de xaneiro de 2014. O Alcalde, Secundino García Casal.
24/01/2014 | Administración LocalMunicipal
San Sadurniño
Subvencións 2013

SUBVENCIÓNS 2013 De conformidade co establecido no artigo 18 da Lei 38/2003, Xeral de subvencións, publícanse as axudas, tanto as de contía igual ou superior a 3.000 euros como as de menor importe, que se concederon por este Concello durante o ano 2013 mediante as convocatorias públicas e os convenios oportunamente realizados para actividades culturais e deportivas: CONVENIOS: SUBVENCIÓNS NO ÁMBITO DA CULTURA: SUBVENCIÓNS NO ÁMBITO DO DEPORTE: San Sadurniño, 16 de xaneiro de 2014. O Alcalde, Secundino García Casal.
24/01/2014 | Administración LocalMunicipal
Cambre
Expediente de baixa de oficio no padrón municipal de habitantes

Mediante Resolución da Alcaldía de data 13 de xaneiro de 2014 resolveuse dar de baixa no Padrón Municipal de Habitantes á persoa que de seguido se relaciona, despois de terlle incoado expediente de baixa de oficio polo incumprimento da obriga establecida no artigo 54 do Regulamento de poboación e demarcación territorial das entidades locais, e tralo informe favorable da Sección Provincial do Consello de Empadroamento da Coruña ao devandito expediente. Dado que dos informes que obran no expediente non consta ningún domicilio para os efectos de notificación ao interesado, publíquese este anuncio no taboleiro de edictos do Concello, así como no Boletín Oficial da Provincia, todo isto de conformidade co establecido no artigo 59.5 da Lei de réxime xurídico das administracións públicas e do procedemento administrativo común. Esta resolución, de conformidade co establecido no artigo 109 da Lei 30/1992, pon fin á vía administrativa. A teor do establecido nos artigos 107 e 116 da citada lei poderá recorrerse potestativamente en reposición ou impugnala directamente ante a xurisdición contencioso-administrativa. O prazo para interpoñer o recurso de reposición é dun mes a contar dende o día seguinte á recepción desta notificación e deberá presentalo ante o mesmo órgano que a ditou (artigo 117 da Lei 30/1992). O prazo para interpoñer o recurso contencioso-administrativo é de dous meses a contar dende o día seguinte á recepción desta notificación e deberá presentalo perante o Xulgado do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia ( segundo a distribución competencial establecida nos artigos 8 e 10 da Lei 29/1998, de 13 de xullo, reguladora da xurisdición contencioso-administrativa), todo isto sen prexuízo de que poida exercitar, de se-lo caso, calquera outro recurso que estime procedente. Cambre, 13 de xaneiro de 2014 O alcalde Manuel Rivas Caridad
24/01/2014 | Administración LocalConsorcios
Consorcio As Mariñas
Aprobación inicial do padrón fiscal da taxa pola recollida de residuos sólidos urbanos 4T2013, que rexerá para o concello de Oleiros, na zona denominada A, que comprende Iñás-Nós-Dorneda-Liáns (excepto a Urbanización dos Regos)

O Presidente do Consorcio “As Mariñas” mediante resolución de data 09/01/2014, aprobou inicialmente o Padrón fiscal da taxa pola recollida de residuos sólidos urbanos correspondente ó cuarto trimestre do ano 2013, que rexerá para o Concello de Oleiros, na zona denominada “A”, que comprende Iñás-Nós-Dorneda-Liáns (excepto a Urbanización dos Regos). O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 9 de xaneiro de 2014 O Presidente José Antonio Santiso Miramontes
23/01/2014 | Administración LocalMunicipal
A Laracha
Baixa de oficio no padrón de habitantes

RESOLUCIÓN DA ALCALDÍA Ás persoas que se relacionan a continuación ténselles incoado expediente de baixa de oficio por inscrición indebida ao incumprir os requisitos do sinalado artigo 54, expedientes que foron informados favorablemente polo do Consello de Empadroamento na súa reunión de 18 de decembro de 2013, de conformidade cos artigos 54 e 72 do Regulamento de poboación e demarcación territorial das entidades locais. Tralo trámite de audiencia e non constando a conformidade dos interesados, cómpre acordar expresamente a baixa de oficio e publicar anuncio no taboleiro de edictos do Concello, así como no Boletín Oficial da Provincia, de conformidade co establecido no art.59.5 da Lei de réxime xurídico das administración públicas e do procedemento administrativo común. Conforme ao artigo 42 do réxime xurídico das administracións públicas e do procedemento administrativo común, a declaración de caducidade farase mediante resolución expresa, en base aos feitos que concorren no parágrafo primeiro, sendo competencia da Alcaldía segundo atribúese nas letas s) do artigo 21.1 da LRBRL, e aos efectos implican a baixa no padrón de habitantes. Polo anterior, RESOLVO: PRIMEIRO.–Dar de baixa a inscrición neste padrón municipal das persoas que se relacionan a continuación por inscrición indebida ao incumprir os requisitos do sinalado artigo 54 Regulamento de poboación e demarcación territorial das entidades locais e, en consecuencia, acorda-la práctica das correspondentes baixas da súa inscrición no padrón municipal de habitantes. SEGUNDO.–Publica-la presente resolución no taboleiro de anuncios desta Consistorial e no Boletín Oficial da Provincia, para aos efectos de dar coñecemento e notifica-la mesma aos interesados. TERCEIRO.–Estas baixas terán efecto na data na que esta resolución saia publicada no Boletín Oficial da Provincia. CUARTO.–Contra a presente resolución poderá interpoñer recurso contencioso-administrativo ante o Xulgado do Contencioso-Administrativo, no prazo de dous meses contados a partir do día seguinte o da notificación do presente acordó. Así mesmo, e con carácter previo á interposición do recurso contencioso-administrativo poderá interponer, e con carácter potestativo, recurso de reposición ante o propio órgano que dictou o acordo, no prazo de un mes, en cuxo caso, o prazo para a presentación do recurso contencioso-administrativo empezará a contar desde a notificación da resolución desestimatoria, si fora expresa, ou despois da súa desestimación tácita, que se producirá si, no prazo de un mes, non se resolve o recurso de reposición interposto. Igualmente advírteselle a posibilidade de interposición de calquera outro recurso que estime pertinente. A Laracha, 16 de xaneiro de 2014. Diante de min O alcalde O secretario José Manuel López Varela Miguel Iglesias Martínez
23/01/2014 | Administración LocalMunicipal
Narón
Departamento de Obras e Urbanismo
Arquivo por caducidade CT-43/2012

De conformidade co disposto no artigo 59.5 da Lei 30/1992, do 26 de novembro, de réxime xurídico das administración públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal por dúas veces, emprázase aos interesados que se sinalan no anexo para ser notificados por comparecencia. O acto de arquivo do expediente por caducidade foi adoptado polo concelleiro-delegado pola alcaldía para os asuntos de Urbanismo deste concello. A comparecencia deberá efectuarse no prazo de dez días contados dende o seguinte ao da publicación deste anuncio, perante o Departamento de Urbanismo do Concello de Narón (6º andar), con enderezo na praza de Galicia, s/n, en horario de 8,30 h. a 13,30 h., de luns a venres. Logo de transcorrer o dito prazo sen efectuarse a comparecencia, a notificación entenderase producida dende o día seguinte ao do vencemento do prazo sinalado para comparecer. Narón, 16 de xaneiro de 2014. O Alcalde José M. Blanco Suárez.
23/01/2014 | Administración LocalMunicipal
Santiso
Aprobación do padrón fiscal da taxa pola recollida de lixo correspondente ó exercicio económico 2013

Anuncio de aprobación do padrón fiscal da taxa pola recollida de lixo correspondente ó exercicio económico 2013. Por Decreto de Alcaldía de data 14 de xaneiro de 2014 acordouse o seguinte: PRIMEIRO.–Aprobar o padrón fiscal da taxa pola recollida de lixo correspondente ó exercicio económico 2013. SEGUNDO.–Expoñer ó público tódolos datos incorporados ó padrón durante o prazo de 15 días, que se contarán a partir do día seguinte ó da publicación do anuncio no Boletín Oficial da Provincia. Esta exposición, polo prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102 da Lei 58/2003, do 17 de decembro, xeral tributaria. TERCEIRO.–Contra as liquidacións incorporadas ó padrón tódolos interesados poderán interpoñer recurso de reposición ante esta alcaldía, segundo o disposto no artigo 14.2 do texto refundido da Lei reguladora de facendas locais aprobado polo Real decreto lexislativo 2/2004, do 5 de marzo, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado I) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. Santiso, 14 de xaneiro de 2014. O alcalde Asdo.: Manuel Adán López
23/01/2014 | Administración LocalMunicipal
Oroso
D. Jesús Mendez Mao en representación de Mapfre Familiar, SA, do trámite de audiencia no eido do exp. responsabilidade patrimonial 01/2013

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de trámite de audiencia no eido do expediente de responsabilidade patrimonial 01/2013, xa que se intentou a notificación e non se puido realizar, procedese a súa práctica mediante o anuncio no Boletín Oficial da Provincia e no taboleiro de editos do concello para coñecemento do interesado De conformidade co artigo 61 da da Lei 30/1992, de 26 de novembro, de réxime xurídico das administracións públicas e do procedemento administrativo común, publícase un estrato da resolución do 13/01/2014: PRIMEIRO. CONCEDERLLE ao interesado un prazo de quince (15) días contados a partir do día seguinte á notificación, para alegar e presentar os documentos e xustificacións que estimen pertinentes. Neste prazo ten a disposición o expediente na Secretaría do Concello SEGUNDO. NOTIFICARLLE este acordo ao interesado (.)” Este acto constitúe un acto de trámite polo que pode formular cantas alegacións estime oportunas para a súa consideración na resolución que poña fin ao procedemento (artigo 107 da Lei 30/1992, do 26 de novembro, do réxime xurídico das Administracións públicas e do procedemento administrativo común) Igualmente, se estima que o dito acto decide directa e indirectamente o asunto de fondo, determina a imposibilidade de continuar o procedemento, produce indefensión ou prexuízo irreparable a dereitos a intereses lexítimo, pode interpoñer, no prazo dun mes a partir do día seguinte ao da súa notificación, un recurso potestativo de reposición, que terá que fundamentar en calquera dos motivos de nulidade ou anulabilidade previstos nos artigos 62 e 63 da dita Lei 30/1992 Todo iso sen prexuízo da realización de cantas accións estime oportunas na defensa dos seus intereses lexítimos. Oroso, 13 de xaneiro de 2014. O alcalde Manuel Mirás Franqueira
23/01/2014 | Administración LocalMunicipal
Sobrado
Aprobación definitiva do orzamento 2014

EDICTO Aprobado inicialmente polo Pleno da Corporación, na sesión celebrada o día 23 de decembro de 2013, o Orzamento municipal para 2014, e transcorrido o prazo de exposición pública sen se ter presentado reclamacións, de conformidade co art.169 do RDL 2/2004, do 5 de marzo, enténdese definitivamente aprobado. Aos efectos da súa entrada en vigor, faise público o seu resumo por capítulos: ESTADO DE GASTOS ESTADO DE INGRESOS Forma parte do referido orzamento o cadro de persoal desta corporación que en cumprimento do que preceptúa o art.127 do RDL 781/1986, do 18 de abril, se reproduce a continuación: A) PERSOAL FUNCIONARIO Escala.–Subescala.–Grupo – Habilitación estatal.–Secretaría-Intervención.–A1 – Administración Xeral.–Administrativo.–C1 (interino) – Administración Xeral.–Auxiliar.–C2 (vacante) – Administración Especial.–Técnica. Traballadora social.–A2 – Administración Especial.–Operario de servicios.–AP. B) PERSOAL LABORAL TEMPORAL Denominación posto.–N.º postos – Arquitecto técnico.–1 – Educadora social.–1 – Auxiliar axuda no fogar.–6 – Auxiliar administrativo.–1 – Técnico local de emprego.–1 – Auxiliar de información xuvenil.–1 – Técnico deportivo.–1 – Animador cultural.–1 – Socorrista.–1 – Oficial 2.ª (electricista).–1 – Tractorista.–1 – Peón mantemento vías públicas.–1 – Persoal servicios varios (programas cooperación).–7. Contra a aprobación definitiva do orzamento poderase interpoñer recurso contencioso-administrativo nos prazos e forma establecidos na normativa reguladora da citada xurisdicción, de conformidade co establecido no artigo 171 do RDL 2/2004, do 5 de marzo. Sobrado, 20 de xaneiro de 2014. O alcalde Asdo.: Jacobo Fernández García
23/01/2014 | Administración LocalMunicipal
Porto do Son
Aprobación definitiva da modificación da Ordenanza fiscal número 1 reguladora do IBI

Ao abeiro do disposto no artigo 17.4 do RD Lexislativo 2/2004, do 5 de marzo, texto refundido da Lei reguladora das facendas locais, procédese á publicación do texto íntegro da modificación da Ordenanza fiscal nº 1 reguladora do imposto sobre bens inmobles, unha vez que se elevou a definitivo os acordo de aprobación inicial da modificación da referida ordenanza fiscal, e que é do seguinte teor literal: Os tipos de gravame aplicables neste municipio son os seguintes: a) Bens inmobles de natureza urbana: 0,55% b) Bens inmobles de natureza rústica: 0,4% c) Bens inmobles de características especiais: 1,3%” Contra o presente acordo poderá interpoñerse polos interesados recurso contencioso- administrativo, perante a Sala do Contencioso- administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da Xurisdicción Contencioso- Administrativa. Porto do Son, 13 de xaneiro de 2014. O Alcalde- Presidente, Asdo. José Luis Oujo Pouso
23/01/2014 | Administración LocalMunicipal
Muros
Anuncio de licenza de actividade para obrador de pastelería con zona de degustación

Neste Concello estase tramitando o expediente 92/13 para a concesión da licenza da seguinte actividade: Solicitante: Ruben Gerardo Khalaf Ruiz de Arbulo e D. Miguel Vélez París. Actividade: Obrador de pastelería con zona de degustación. Situación: Avda. Castelao, núm.3, na Vila de Muros. Expediente: 92/13. O que se fai público a fin de que quen se considere afectado pola actividade poida examinalo e presentar, no seu caso, as alegacións ou observacións que estimen oportunas, durante o prazo de DEZ (10) DÍAS, a contar desde o seguinte á publicación deste anuncio no Boletín Oficial da Provincia. Muros, 2 de xaneiro do 2014 A ALCALDESA Asdo./ Caridad González Cerviño
23/01/2014 | Administración LocalMunicipal
Muros
Exposición ó público das listas de contribuíntes das taxas polos servizos de recollida e tratamento de lixo e sumidoiros

O Concello de Muros anuncia a exposición ó público das listas de contribuíntes das taxas polos servizos de recollida e tratamento de lixo e de sumidoiros correspondentes ó exercizo 2014, coa finalidade de que as persoas e as entidades interesadas poidan presentar as reclamacións que xulguen oportunas no prazo de vinte días hábiles contados des que se publique este anuncio no Boletín Oficial da Provincia. Durante este período poderánse presentar as solicitudes de bonificación que para os pensionistas e desempregados prevé o artigo 5 da ordenanza fiscal reguladora. As listas de contribuíntes e as solicitudes de bonificación estarán a disposición do público nas oficinas municipais. Muros 13 de xaneiro de 2014 A ALCALDESA Asdo.: Caridad González Cerviño
23/01/2014 | Administración LocalMunicipal
Fene
Secretaría
Aprobación definitiva da modificación do artigo 18 da Ordenanza reguladora da instalación de terrazas no municipio de Fene

Elevado a definitivo, por non se presentar reclamacións ó acordo plenario de data 7.11.2013 de modificación do artigo 18 da ordenanza reguladora da instalación de terrazas no municipio de Fene, de acordo co disposto no artigo 49 da Lei 7/1985, de 2 de abril, Reguladora das Bases do Réxime Local, procédese á publicación do texto íntegro do citado acordo que entrará en vigor unha vez transcorrido o prazo previsto no artigo 65.2 LBRL. Por tratarse de disposicións normativas de carácter xeral, non procede recurso en vía administrativa, se ben poderán impugnarse directamente ante a xurisdición contencioso-administrativa. O prazo para interpoñer o recurso contencioso-administrativo é de dous meses contados dende o día seguinte ao da publicación desta disposición no Boletín Oficial da Provincia, e deberá presentarse ante a Sala do Contencioso-Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1988, reguladora da xurisdición contencioso-administrativa. Agás no período comprendido entre o 1 de maio e o 30 de setembro os titulares de licenzas de terrazas teñen a obriga de retirar e agrupar ao remate de cada xornada os elementos de mobiliario móbiles instalados, considerando como tales as cadeiras, mesas e antucas, así como realizar os labores de limpeza necesarios no período para o que teñan concedida a correspondente licenza.” Fene, 3 de xaneiro de 2014 O alcalde Gumersindo Pedro Galego Feal